Mohamad Nadžibula
<s>Dr. Mohamad Nadžibula Ahmadzaj (; februar  194728. septembar 1996), poznatiji kao Nadžibula ili Nadžib, bio je afganistanski komunistički političar, najpoznatiji kao posljednji predsjednik Demokratske Republike Afganistan, koju je vodio od 1986. do 1992. godine.</s>

<s>Nadžibula, koji je porijeklom bio iz paštunskog plemena Ghilzai, je rođen u Kabulu, gdje se obrazovao na gradskom univerzitetu i 1975. godine stekao ljekarsku diplomu.</s><s>Od 1965. je bio član komunističke Narodne demokratske partije Afganistana, s vremenom postavši blizak suradnik Babraka Karmala te član partijske frakcije Parčam.</s><s>Nakon Saur revolucije 1978. je dobio niži položaj u državnoj upravi, ali je nakratko protjeran u egzil nakon dolaska na vlast predsjednika Hafizule Amina iz suparničke frakcije Halk.</s><s>Kada je sovjetskom intervencijom 1979.</s><s>Amina smijenio Karmal, Nadžibula je postao načelnik tajne policije KHAD.</s><s>Na tom se mjestu istakao izuzetnom brutalnošću, ali i efikasnošću.</s><s>Nakon što je Karmal uslijed neuspjeha da savlada mudžahedine izgubio sovjetsku naklonost, Nadžibula je 1986. postavljen za generalnog sekretara Partije, a potom je postao i predsjednik.</s><s>Njegov mandat su obilježili uglavnom neuspjeli napori da mudžahedinsku pobunu smiri političkim ustupcima, što je uključivalo uvođenje višepartijskog sistema, odustajanje od državnog ateizma i uvođenje islama kao državne religije.</s><s>Iako su ga Sovjeti svojim povlačenjem 1989. godine ostavili bez zaštite, na vlasti se održao još tri godine, prije svega koristeći sve veću neslogu među mudžahedinskim vođama.</s><s>S vlasti je pao nakon što ga je raspad SSSR krajem 1991. godine ostavio bez saveznika, a u proljeće 1992. je njegov general Abdul Rašid Dostum prešao na stranu pobunjenika.</s><s>Nadžibula je nakon toga podnio ostavku i sklonio se u diplomatsku misiju UN.</s><s>Tamo je ostao sve dok ga odatle nisu oteli talibani nakon preuzimanja Kabula četiri godine kasnije; Nadžibula je zajedno sa bratom kastriran, vučen automobilom kroz ulice i na kraju javno obješen.</s>

<s>Vanjske veze 
Biography of President Najibullah</s>

<s>Afganistanski političari
Obavještajci
Komunisti</s>

